10. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 99 της 11/22 Σεπτ. 1976 (ΦΕΚ Α΄ 252) Περί απαγορεύσεως χρήσεως πετρελαίου τύπου «μαζούτ» των εν ισχύϊ προδιαγραφών εις εγκαταστάσεις καύσεως εντός ωρισμένης περιοχής της πόλεως των Αθηνών. Λαβόν υπ’ όψιν: α)Τας διατάξεις της παρ. 1 (εδάφ. α΄) του άρθρ. 2 του Νόμ. 400/1976 «περί Υπουργικού Συμβουλίου και Υπουργείων», εν συνδυασμώ προς τας των παρ. 1 και 2 του άρθρ. 1 του Νόμ. 40/1975 «περί μέτρων εξοικονομήσεως ενεργείας». β)Την υπ’ αριθ. 44441/2617/2.8.1976 εισήγησιν του Υπουργού Βιομηχανίας και Ενεργείας, περί απαγορεύσεως χρήσεως πετρελαίου, τύπου μαζούτ, εις απάσας τας εγκαταστάσεις καύσεως των πάσης φύσεως βιομηχανιών και βιοτεχνιών, ως και των δημοσίων και ιδιωτικών κτιρίων των ευρισκομένων εντός συγκεκριμένης περιοχής, ως αύτη καθορίζεται κατωτέρω, επί σκοπώ εξοικονομήσεως ενεργείας δια της καλλιτέρας καύσεως του χρησιμοποιουμένου καυσίμου, αποφασίζει: 1.Απαγορεύει: α)Την χρησιμοποίησιν πετρελαίου τύπου «μαζούτ», υπό των πάσης φύσεως εγκαταστάσεων καύσεως ξενοδοχείων, κατοικιών, πολυκατοικιών, καταστημάτων και λοιπών κτιρίων των ευρισκομένων εντός της περιοχής της περικλειομένης υπό των οδών Πλατείας Ομονοίας – Σταδίου – Γεωργίου Α΄ – Αμαλίας – Αθ. Διάκου – Ιλισσού (Καλιρρόης) – Γ. Ολυμπίου – Ορλώφ – Παναιτωλίου – Αρακύνθου – Απολλωνίου – Παλληναίων – Δημοφώντος – Πειραιώς (Π. Τσαλδάρη) – Πλατείας Ομονοίας και β)την χρησιμοποίησιν υπό των βιομηχανιών και βιοτεχνιών, των ευρισκομένων εντός της περιγραφείσης περιοχής, πετρελαίου τύπου «μαζούτ» περιεκτικότητος εις θείον μεγαλυτέρας του 1,0%. 2)Ορίζει όπως, άπαντες οι ιδιοκτήται ή διαχειρισταί και εν γένει υπεύθυνοι απάντων των κτιρίων, ανεξαρτήτως προορισμού και χρήσεως αυτών, προβαίνουν εις την επιμελή και τακτικήν συντήρησιν του καυστήρος και εις τον καθαρισμόν του χώρου καύσεως, του καπναγωγού και της καπνοδόχου, επί σκοπώ της πλήρους καύσεως του χρησιμοποιουμένου καυσίμου. 3.Εντέλλεται την εφαρμογήν της παρούσης υπό της Δημοτικής Επιχειρήσεως Φωταερίου Αθηνών (ΔΕΦΑ), προς περιορισμόν της εκπεμπομένης, εκ των χρησιμοποιουμένων υπ’ αυτής στερεών καυσίμων, αιθάλης. 4.Αναθέτει εις τον Υπουργόν Βιομηχανίας και Ενεργείας όπως, δια των Υπηρεσιών του Υπουργείου του, μεριμνήση δια την πιστήν εφαρμογήν των δια της παρούσης οριζομένων. Αι λεπτομέρειαι εφαρμογής της παρούσης ρυθμισθήσονται συμφώνως προς τας διατάξεις της παρ. 4 του άρθρ. 1 του Νόμ. 40/1975 «περί λήψεως μέτρων εξοικονομήσεως ενεργείας». (Αντί για τη σελ. 32,675 (α) Σελ. 32,675(β) Τεύχος 733-Σελ.7 Μέτρα Εξοικονόμησης Ενέργειας 13.Α.ε.6-10 11. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ ΚΑΙ ΕΜΠΟΡΙΟΥ Αριθ. 8376 της 5/11 Οκτ. 1976 (ΦΕΚ Β΄ 1256) Περί κανονιστικών διατάξεων αφορωσών την χρήσιν του πετρελαίου εξωτερικής καύσεως Μαζούτ. Έχοντες υπ’ όψει: 1)Το Ν.Δ. 267/74 ως και τον Νόμον 400/76 «περί τροποποιήσεως της περί Υπουργικού Συμβουλίου και Υπουργείων Νομοθεσίας». 2)Την υπ’ αριθ. 263/8.7.76 απόφασιν της Οικονομικής Επιτροπής «περί της χρήσεως Μαζούτ δια την θέρμανσιν χώρων. 3)Την υπ’ αριθ. 8095/24.9.76 απόφασιν του εξ ημών Υπουργού Βιομηχανίας και Ενεργείας «περί καθορισμού ενιαίας τιμής πετρελαιοειδών προϊόντων διατιθεμένων εις την εσωτερικήν κατανάλωσιν υπό των λειτουργούντων εν τη Χώρα Διυλιστηρίων, εχόντων τοιούτον δικαίωμα. 4)Το γεγονός ότι είναι δυνατή η καταστρατήγησις των ληφθέντων δια των άνω αποφάσεων, μέτρων, δια της υποκαταστάσεως του Μαζούτ. 1500΄΄ με Μαζούτ 3500΄΄, δια την θέρμανσιν χώρων, αποφασίζομεν: 1.Καθορίζομεν τα κάτωθι: α.Εις την ορισθείσαν εν παραγρ. 2 α  της υπ’ αριθ. 8095/24.9.76 αποφάσεως του εξ ημών Υπουργού Βιομηχανίας και Ενεργείας τιμήν του Μαζούτ 1500΄΄ του προοριζομένου δια τας βιομηχανίας και βιοτεχνίας, των δραχμών 2.241 ανά μετρικόν τόννον, θα προμηθεύωνται και οι εξής καταναλωταί: 1)Θερμοκήπια (Ανθοκομικαί επιχειρήσεις κλπ.). 2)Αρτοποιεία. 3)Τυροκομεία. 4)Χοιροτροφεία. 5)Βιοτεχνίαι ετοίμων ενδυμάτων. 6)Καθαριστήρια. 7)Βιοτεχνίαι επεξεργασίας ορυκτών υλών. 8)Βιοτεχνίαι επεξεργασίας μετάλλων – χυτήρια. β.Εις την ορισθείσαν εν παραγρ. 2γ της υπ’ αριθ. 8095/24.9.76 αποφάσεως του εξ ημών Υπουργού Βιομηχανίας και Ενεργείας, τιμήν του Μαζούτ 1500΄΄ του προοριζομένου δια κεντρικήν θέρμανσιν κτιρίων κατοικιών, γραφείων, εμπορικών καταστημάτων ως και δια την παροχήν θερμού ύδατος, των δραχμών 3.658 ανά μετρικόν τόννον, θα προμηθεύωνται και οι εξής καταναλωταί: 1)Δημόσιαι Υπηρεσίαι ή Ιδρύματα. 2)Σχολαί. 3)Νοσοκομεία – Κλινικαί. 4)Ξενοδοχεία. 5)Τεχνικαί εταιρείαι – Εργολήπται Δημοσίων Έργων. 6)Κινηματογράφοι. 7)Θέατρα. Σελ. 32,676(β) Τεύχος 733-Σελ.8 2.Απαγορεύομεν την χρήσιν Μαζούτ 3500΄΄ δια θέρμανσιν χώρων. 3.Αναθέτομεν εις την Εθνικήν Υπηρεσίαν Πετρελαιοειδών Ελλάδος όπως προέρχεται εις τας ενδεικνυομένας ενεργείας και ελέγχους δια την πιστήν εφαρμογήν της παρούσης. 12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ ΚΑΙ  ΔΗΜΟΣΙΑΣ ΤΑΞΕΩΣ Αριθ. 59084/3465 της 14/20 Οκτ. 1976 (ΦΕΚ Β΄ 1291) Περί συγκροτήσεως συνεργείων ελέγχου του είδους καυσίμου των εγκαταστάσεων κεντρικών θερμάνσεων κτιρίων και βιομηχανιών και βιοτεχνιών ωρισμένης περιοχής Αθηνών. Έχοντες υπ’ όψει: α)Τον Ν. 40/1975 «περί λήψεων μέτρων εξοικονομήσεως ενεργείας». β)Την υπ’ αριθ. 99/11.9.76 πράξιν του Υπουργικού Συμβουλίου (ΦΕΚ 252, Τεύχος Α΄ της 22.9.76) συμφώνως προς την οποίαν η παρακολούθησις και η εφαρμογή των εν αυτή διαλαμβανομένων μέτρων γίνεται δια των υπηρεσιών του Υπουργείου Βιομηχανίας και Ενεργείας, αποφασίζομεν: 1.Παρά τη Δ/νσει Βιομηχανίας του Διαμερίσματος Αθηνών του Νομού Αττικής και μερίμνη αυτού συνιστώνται εν ή περισσότερα Συνεργεία ελέγχου της πιστής τηρήσεως των μέτρων τα οποία εθεσπίσθησαν δια των παραγρ. 1, 2 και 3 της υπ’ αριθ. 99/11.9.76 πράξεως του Υπουργικού Συμβουλίου ήτοι: 1.α)Της απαγορεύσεως της χρησιμοποιήσεως πετρελαίου τύπου «μαζούτ» υπό των πάσης φύσεως εγκαταστάσεων καύσεως ξενοδοχείων, κατοικιών, πολυκατοικιών, καταστημάτων και λοιπών κτιρίων των ευρισκομένων εντός της περιοχής της περικλειομένης υπό των οδών Πλατείας Ομονοίας – Σταδίου – Γεωργίου Α΄ – Αμαλίας – Αθ. Διάκου – Ιλισσού – (Καλιρρόης) – Γ. Ολυμπίου – Ορλώφ – Παναιτωλίου – Αρακύνθου – Απολλωνίου – Παλληναίων – Δημοφώντος – Πειραιώς (Π. Τσαλδάρη) – Πλατείας Ομονοίας και β)Της απαγορεύσεως χρησιμοποιήσεως υπό των βιομηχανιών και βιοτεχνιών των ευρισκομένων εντός της περιγραφείσης περιοχής, πετρελαίου τύπου «μαζούτ» περιεκτικότητος εις θείον μεγαλυτέρας του 1,0%. 2.Της υποχρεώσεως των ιδιοκτητών ή διαχειριστών και εν γένει υπευθύνων απάντων των κτιρίων, ανεξαρτήτως προορισμού και χρήσεως αυτών, όπως προβαίνουν εις την επιμελή και τακτικήν συντήρησιν του καυστήρος και εις τον καθορισμόν του χώρου καύσεως, του καπναγωγού και της καπνοδόχου, επί σκοπώ της πλήρους καύσεως του χρησιμοποιουμένου καυσίμου. 3.Της υποχρεώσεως της Δημοτικής Επιχειρήσεως Φωταερίου Αθηνών (ΔΕΦΑ) προς περιορισμόν της εκπεμπομένης, εκ των χρησιμοποιουμένων υπ’ αυτής στερεών καυσίμων αιθάλης. 13.Α.ε.11-12 Μέτρα Εξοικονόμησης Ενέργειας IΙ.Δια την συμμόρφωσιν προς τας διατάξεις της παραγ. Ι της προρρηθείσης πράξεως του Υπουργ. Συμβουλίου, τάσσεται προθεσμία μέχρι της 15 ης Νοεμβρίου 1976. ΙΙΙ.Τα συνεργεία ελέγχου είναι τριμελή και αποτελούνται εκ δύο (2) Τεχνικών Υπαλλήλων του Υπουργείου Βιομηχανίας και Ενεργείας και ενός Αστυνομικού οργάνου οριζομένου υπό της οικείας Αστυνομικής Αρχής. Τα συνιστώμενα Συνεργεία ασκούν έλεγχον α) προς διαπίστωσιν του είδους του χρησιμοποιουμένου καυσίμου εις τας εγκαταστάσεις καύσεως κεντρικών θερμάνσεων των πάσης φύσεως κτιρίων των ευρισκομένων εις την περιοχήν των Αθηνών την περιγραφομένην εν παραγρ. 1 εδάφιον α΄ της ως άνω πράξεως του Υπουργικού Συμβουλίου, β) προς διαπίστωσιν του είδους του χρησιμοποιουμένου πετρελαίου μαζούτ υπό των βιομηχανιών και βιοτεχνιών των εγκατεστημένων εντός της περιγραφομένης ως άνω περιοχής, ως προς την περιεκτικότητα αυτού εις θείον και γ) έλεγχον της λειτουργίας των κεντρικών θερμάνσεων των πάσης φύσεως κτιρίων και των εστιών καύσεως των, ανεξαρτήτως του είδους του χρησιμοποιουμένου καυσίμου βιομηχανιών και βιοτεχνιών των ευρισκομένων εις την περιοχήν των Αθηνών την περιγραφομένην εν παραγ. 1 της ως άνω πράξεως του Υπουργικού Συμβουλίου, επί τω σκοπώ της εξοικονομήσεως ενεργείας και αποφυγής ρυπάνσεως της ατμοσφαίρας. Δια την επιτόπιον μετάβασιν των συνεργείων ελέγχου διατίθενται τα απαραίτητα μεταφορικά μέσα μερίμνη των οικείων Αστυνομικών Αρχών. IV.Παρερχομένης απράκτου της εν τη παραγρ. ΙΙ ταχθείσης προθεσμίας, εισηγήσει των Συνεργείων Ελέγχου, επιβάλλεται κατά των υπευθύνων των κτιρίων, πρόστιμον κατά πρώτον μεν εκ δραχμών χιλίων (1.000), εν υποτροπή δε δέκα χιλιάδων (10.000) δραχμών δι’ αποφάσεως του Προϊσταμένου της οικείας Περιφερειακής Υπηρεσίας του Υπουργείου Βιομηχανίας και Ενεργείας. V.Κατά των υπευθύνων των πλημμελώς λειτουργουσών εγκαταστάσεων κεντρικής θερμάνσεως, τάσσεται εύλογος προθεσμία προς αποκατάστασιν της κανονικής λειτουργίας τούτων. Παρερχομένης ταύτης απράκτου, εισηγήσει των Συνεργείων Ελέγχου, επιβάλλεται πρόστιμον, κατά πρώτον μεν δραχμών χιλίων (1.000), εν υποτροπή δε, δέκα χιλιάδων δραχμών (10.000) δι’ αποφάσεως του Προϊσταμένου της οικείας Περιφερειακής Υπηρεσίας του Υπουργείου Βιομηχανίας, και Ενεργείας. Κατά της πράξεως επιβολής προστίμου χωρεί ένστασις εντός ανατρεπτικής προθεσμίας 15 ημερών, από της ημερομηνίας της κοινοποιήσεως, εις τον υπεύθυνον της παραβάσεως, της αποφάσεως επιβολής του προστίμου, ενώπιον, της, κατά περίπτωσιν αρμοδίας Υπηρεσίας του Υπουργείου Βιομηχανίας και Ενεργείας. Eπί της ενστάσεως αποφαίνεται τελεσιδίκως, δι’ αποφάσεώς του, ο οικείος Προϊστάμενος της Υπηρεσίας του Υπουργείου Βιομηχανίας και Ενεργείας μετά σύμφωνον γνώμην της αντιστοίχου Επιτροπής Μηχανολογίας. Αι λεπτομέρειαι υλοποιήσεως της παρούσης (τρόπος συγκροτήσεως των Συνεργείων Ελέγχου, διαδικασία επιθεωρήσεως των εγκαταστάσεων, επιβολή ποινών κ.λπ.) θέλουν καθορισθή δι’ εγκυκλίου του Υπουργείου Βιομηχανίας και Ενεργείας. 